**ПРОЕКТ**

# РЕПУБЛИКА БЪЛГАРИЯ

# Заместник-министър на земеделието, храните и горите

**ДО ОДОБРЯВАМ:**

**г-жа десислава танева \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Министър на земеделието, МИНИСТЪР НА ЗЕМЕДЕЛИЕТО,**

**храните И ГОРИТЕ ХРАНИТЕ И ГОРИТЕ**

**Относно:** Заповед за изменение на Заповед № РД 09-144 от 23.02.2017 г. на министъра на земеделието и храните, изменена със Заповед № РД 09-233 от 12.03.2018 г., Заповед № РД 09-453 от 10.05.2019 г. и Заповед РД № 09-361 от 27.04.2020 г. на министъра на земеделието, храните и горите

ДОКЛАД

от

Д-р Лозана Василева

*Заместник – министър на земеделието, храните и горите*

УВАЖАЕМА ГОСПОЖО МИНИСТЪР,

Земеделските стопани се подпомагат по мярка 11 „Биологично земеделие“ от Програмата за развитие на селските райони (ПРСР) за периода 2014 – 2020 само за извършването на дейности съгласно установените изисквания за управление с Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г. (ДВ, бр. 16 от 2015 г.), които надхвърлят съответните базови изисквания по съответното направление.

Съгласно разпоредбата на чл. 13 от Наредба № 4 от 2015 г., когато при проверка на място или административни проверки, извършвани от Държавен фонд „Земеделие“- Разплащателна агенция, се установи неспазване на базовите изисквания, минималните изисквания за торене и използване на продукти за растителна защита, изискванията по управление по ангажименти за площи и животни, годишните агроекологични плащания се отказват или намаляват съгласно методика, утвърдена от министъра на земеделието, храните и горите. Методиката е утвърдена със Заповед № РД 09-144 от 23.02.2017 г. на министъра на земеделието и храните, изменена със Заповед № РД 09-233 от 12.03.2018 г., Заповед № РД 09-453 от 10.05.2019 г. и Заповед РД № 09-361 от 27.04.2020 г. на министъра на земеделието, храните и горите. И в трите заповеди, е посочено за кои кампании се прилагат, а именно: кампания 2016, 2017, 2018 и 2019 г. Във връзка с предоставена информация от Държавен Фонд „Земеделие“, съгласно която не се наблюдава ръст в броя и вида на нарушенията, утвърдената методика не се изменя по същество и ще се прилага и за кампания 2020 г.

Предвид настъпилите нормативни промени в Наредба № 4 от 2015 г. за прилагане на мярка 11 „Биологично земеделие“ от ПРСР 2014-2020 г. (обн. в ДВ, бр. 38 от 2020 г.) в Приложението към Заповед № РД 09-144/23.02.2017 г. на министъра на земеделието и храните в т. IV. „Изчисляване и налагане на намаленията“ се реферира към коректната алинея, която определя минималните периоди за преход към биологично земеделие за които земеделските стопани могат да получават подпомагане по мярката.

В съответствие с принципа за публичност и прозрачност на интернет страницата на Министерство на земеделието, храните и горите е публикувано съобщение, проект на заповед за изменение на Заповед № РД 09-144 от 23.02.2017 г. на министъра на земеделието и храните, изменена със Заповед № РД 09-233 от 12.03.2018 г., Заповед № РД 09-453 от 10.05.2019 г. и Заповед РД № 09-361 от 27.04.2020 г. на министъра на земеделието, храните и горите и проект на доклад на заместник-министъра на земеделието, храните и горите, съдържащ мотивите за издаване на заповедта. В рамките на законоустановения срок не са постъпили предложения и бележки.

В приложената заповед изрично е указано, че следва да се публикува на интернет страницата на Министерство на земеделието, храните и горите и на Държавен фонд „Земеделие“ – Разплащателна агенция.

**УВАЖАЕМА ГОСПОЖО МИНИСТЪР,**

Във връзка с гореизложеното предлагам да издадете Заповед за изменение на Заповед № РД 09-144 от 23.02.2017 г. на министъра на земеделието и храните, изменена със Заповед № РД 09-233 от 12.03.2018 г., Заповед № РД 09-453 от 10.05.2019 г. и Заповед РД № 09-361 от 27.04.2020 г. на министъра на земеделието, храните и горите.

**С УВАЖЕНИЕ,**

